Болдунь велеряйхне, кода и сембе мокшетне, аф эстокиге ётасть Кризтоз-шкаень верондамати. Тиендсть кода Кризтозонь илат, станя жа сире атянь коень илат. Озкст велеряйхне тиендсть жуватань паксяв панема шиста, сероть путомадонза инголе и меле, урядамда меле. Озксонь шиста лихтибрятнень ваксса пичксесть жуватат и аннезь сембе велеряйхнень. А сембе паксянь урядамада меле тиендсть лия ила, конань лемнезь «Кереметь».

Фериа дель Соль (испанокс Feria del Sol — Шить илась) — ломаньётконь культуронь фестивальсь, конась ётай эрь февральков венезуелань Мерида ошса. Ётнихть букань тюрамась, няфтемат, седямат, паратт, спортонь пялькстамот эди Шить Оцязоравонь кочкамат.

Раднятне марстонь келеса молихть калмолангс. Явсихть калмомарть вельхксса, тердихть маладомс тейст сянь, кинь инкса явсихть. Тя пингть инголи туф ломанць малады тейст, сонь лангозонза щафнесазь калмафть куду лятф щамонзон и кядьбеда вятьсазь вели».

Зубунь районтть мазышиц фалу салсезень ламонц архтынень сельмованфснон. 50-це кизотнень пингста тяса эвондасть эсь архтысна (перьфпяльдень мазышить няфтисна), сюлмавсть марс фкя юрс архтома койхне. Зубунь районца шачсь И. И. Сновальников, Мордовиянь Архтыхнень Пуромксть пуроптыец-тииец. 44 киза тяса эрясь эди покась содаф архтысь Валериан Рябов. 60-70-це кизотнень пингста тяза сашендсь киза кучкать Моску ошень архтысь Владимир Строев.

Черимойя (латинокс Annona cherimola) - сембода сидеста васьфневи (Annona cherimola) шуфтть иможенц мишендема лемоц. Тя шуфтсь касонды Андонь лашмава 1500 метра моря лангта вяри Колумбиеста Перус. Сон кирди кельме сяда ала вастовок, сяс ули кода мумс черимойять лама лямбе масторлангонь вастова, Израильса ди Лямбеширень Испаниеса. Тя юрс сувсихть 120-шка сортт. Черимойять тюжя-тарав (коричневай) апак вандолтт кедец. Лангоц путьку, мяльса ули кода няемс нят кадсть тонць суростот эзда. Илятненди тя няеви кода гонтонь кудбря. Апак кенертть иможец улихть кода кирдемс кудонь лямбоса ляпоптеманди. Пукшец беж тюссонь, таньфоц шары банан иневедень кузмарь (ананас) мархта лангс, сонь тага 10 – 20 равжа кулофты снавшка видьмонза. Пукшенц кондясти ярхцаманди ишекс.

Пуреш (? - 9-це апрельковста 1241) — мокшень каназорсь, Мурунзань кирдись. Сонь ульсь кафта шабанза Атямас эди Наручадь. Рузонь сёрматксса мяляфневсь ""Пурешень волостсь"" Цна, Вад ляйста мольсь Мокша, Сура ляень кучкава, лямбе ширеса мольсь Пензати. Пря ошенц Мокшаноль.

Рузонь XVII—XVIII сядокизонь кядьсёрмадома кярькснень, Даниловонь Киршать, П. Киреевскить, П Рыбниковть, А. Гильфердингть кочкамаснон сявомок 1960—70 кизот экспедиятненди пуропнефоль 100 лама азксть вариантонза. Кяльвалонь кепотькссь — XVII сядокизонь «Гистория о славном и о храбром и сильном богатыре Илье Муромце сыне Ивановиче и о Соловье — разбойнике (Азондома шнама, отькорь эди вии батор Муромонь Илиять эди ойдяй Цёфксть колга)».